cyanic-selkie/wikianc huggingface dataset:
Συμμετοχική παρατήρηση
Μέθοδος και πρακτική
Μια τέτοια έρευνα προϋποθέτει μια σειρά  προσδιορισμένων μεν, μεταβλητών δε μεθόδων : ανεπίσημες συνεντεύξεις, άμεση παρατήρηση, συμμετοχή στη ζωή της ομάδας, συλλογικές συζητήσεις, ανάλυση προσωπικών εγγράφων παραγόμενα εντός της ομάδας, ανάλυση του εαυτού,  αποτελέσματα από δραστηριότητες που πραγματοποιούνται εκτός η εντός δικτύου και ιστορίες ζωής. Παρόλο που η μέθοδος έχει γενικά χαρακτηριστεί ως ποιοτική έρευνα, μπορεί (και συχνά το κάνει) να περιλαμβάνει ποσοτικές διαστάσεις. Η παραδοσιακή συμμετοχική παρατήρηση συνήθως γίνεται εντός μιας εκτεταμένης χρονικής περιόδου, η οποία κυμαίνεται από μερικούς μήνες μέχρι και πολλά χρόνια ακόμα και γενιές. Η εκτεταμένη περίοδος έρευνας σημαίνει ότι ο ερευνητής έχει την δυνατότητα να αποκτήσει περισσότερες λεπτομέριες και ακριβής πληροφορίες για την υπο μελέτη κοινότητα. Το μεγαλύτερο χρονικό διάστημα της έρευνας σημαίνει πως παρατηρήσιμες λεπτομέρειες (όπως καθημερινή κατανομή ώρας) και περισσότερες κρυμμένες λεπτομέρειες (όπως η συμπεριφορά βάση ταμπού) εντοπίζονται και ερμηνεύονται με περισσότερη ευκολία.
Το θετικό της παρατήρησης και της αλληλεπίδρασης ερευνητή – συνομιλητών για εκτεταμένες χρονικές περιόδους είναι ότι οι ερευνητές μπορούν να ανακαλύψουν ασυνέχειες ανάμεσα σε αυτά που λένε οι συμμετέχοντες –και συχνά πιστεύουν- ότι έπρεπε να συμβαίνουν (το τυπικό σύστημα) και τι συμβαίνει στην πραγματικότητα, ή ανάμεσα σε διαφορετικές πτυχές του τυπικού συστήματος : σε αντίθεση, μια μιας φοράς έρευνα απαντήσεων των ανθρώπων σε ένα σύνολο ερωτήσεων μπορεί να είναι αρκετά συνεπής ,αλλά είναι λιγότερο πιθανό να δείξει συγκρούσεις ανάμεσα σε διαφορετικές πτυχές του κοινωνικού συστήματος ή ανάμεσα σε συνειδητές αναπαραστάσεις και συμπεριφορές.
Φάσεις της συμμετοχικής παρατήρησης του Howell
Στην συμμετοχική παρατήρηση, ο κλάδος στον οποίο ανήκει ένας ερευνητής επηρεάζει τα ενδιαφέροντα και τις υποχρεώσεις του διαμορφώνουν και κατά συνέπεια το ποια γεγονότα εκείνος ή εκείνη θεωρεί σημαντικά και σχετικά με την ερευνητική έρευνα. Σύμφωνα με τον Howell (1972), τα τέσσερα στάδια που καθορίζουν τις περισσότερες έρευνες συμμετοχικής παρατήρησης το να δένεσαι ή να γνωρίζεις τους ανθρώπους, το να βυθίζεσαι στο πεδίο, να καταγράφεις στοιχεία και παρατηρήσεις και η κατοχύρωση των πληροφοριών που συγκεντρώθηκαν.
Οι φάσεις είναι οι παρακάτω :
Θεματική ανάλυση: οργάνωση δεδομένων σύμφωνα με επαναλαμβανόμενα θέματα που βρέθηκαν σε συνεντεύξεις ή σε άλλου τύπου ποιοτική συλλογή δεδομένων  και
Αφηγηματική ανάλυση: κατηγοριοποίηση πληροφοριών που μαζεύτηκαν μέσα από συνεντεύξεις, εύρεση κοινών θεμάτων και δημιουργία μιας συνεκτικής ιστορίας από τα δεδομένα.
Τύποι συμμετοχικής παρατήρησης
Η συμμετοχική παρατήρηση δεν είναι απλά το να εμφανίζεσαι σε ένα μέρος και να καταγράφεις πράγματα. Αντιθέτως η συμμετοχική παρατήρηση είναι μια περίπλοκη μέθοδος με πολλά συστατικά. Ένα από τα πρώτα πράγματα που ένας ερευνητής η άνθρωπος πρέπει να κάνει αφού αποφασίσει να διενεργήσει συμμετοχικές παρατηρήσεις για να συλλέξει δεδομένα είναι να αποφασίσει τι είδους συμμετοχικός παρατηρητής αυτός ή αυτή θα είναι. Ο Spradley (1980) μας παρέχει πέντε διαφορετικούς τύπους συμμετοχικών παρατηρήσεων που συνοψίζονται παρακάτω:
Ο αντίκτυπος της ανάμειξης του ερευνητή
Η παρουσία του ερευνητή στο πεδίο μπορεί να επηρεάσει τη συμπεριφορά του συμμετέχοντος, κάνοντας τους συμμετέχοντες να φερθούν διαφορετικά από ότι θα φερόντουσαν χωρίς την παρουσία του παρατηρητή (βλέπε: φαινόμενο της προσδοκίας του παρατηρητή).
Οι ερευνητές που ασχολούνται με αυτό τον τύπο ποιοτικής ερευνητικής μεθόδου πρέπει να γνωρίζουν ότι οι συμμετέχοντες μπορεί να συμπεριφέρονται διαφορετικά ή να χτίζουν προσωπείο που να είναι σύμφωνο με αυτό που πιστεύουν ότι ο ερευνητής μελετά. Για αυτό είναι σημαντικό κάθε τύπος ποιοτικής ερευνητικής μελέτης να εφαρμόζεται με αυστηρότητα. Μια μέθοδος αυστηρότητας  που μπορεί να εφαρμοστεί είναι ο έλεγχος μελών ή ο επονομαζόμενος τριγωνισμός.
Σύμφωνα με τον Richard Fenno, ένα πρόβλημα στην συμμετοχική παρατήρηση είναι το ρίσκο «να γίνεις ντόπιος». Με αυτό εννοεί ότι ο ερευνητής βυθίζεται τόσο πολύ στον κόσμο του συμμετέχοντα που χάνει την ακαδημαϊκή αντικειμενικότητα. Ο Fenno επίσης προειδοποιεί ότι ο ερευνητής μπορεί να χάσει τη δυνατότητα και την επιθυμία να κρίνει τον συνομιλητή του ώστε να διατηρήσει δεσμούς με αυτόν.
Ενώ συλλέγονται δεδομένα μέσω της συμμετοχικής παρατήρησης, ο τριγωνισμός του ερευνητή θα μπορούσε να είναι ένας τρόπος να εξασφαλίσουμε ότι ο ερευνητής δεν θα αφήσει τις προκαταλήψεις του ή προσωπικές του εμπειρίες να εμπλακούν στον τρόπο παρατήρησης και καταγραφής σημαντικών δεδομένων. Σύμφωνα με το όνομα, ο τριγωνισμός του ερευνητή προϋποθέτει μια ερευνητική ομάδα πολλαπλών μελών που συλλέγουν δεδομένα για το ίδιο γεγονός, αυτή η μέθοδος, διασφαλίζει μια ποικιλία καταγεγραμμένων παρατηρήσεων σύμφωνα με τις ποίκιλες θεωρητικές οπτικές του κάθε μέλους της ερευνητικής ομάδας. Με άλλα λόγια ο τριγωνισμός, είτε πρόκειται για δεδομένα, ερευνητές, θεωρία ή μεθοδολογικά εργαλεία, είναι μια μορφή διασταύρωσης πληροφοριών.
Η μέθοδος ελέγχου μελών είναι όταν ο ερευνητής ζητά από τον συμμετέχοντα  ανατροφοδότηση στις δικές του ή δικές της καταγεγραμμένες παρατηρήσεις  για να διασφαλιστεί ότι ο ερευνητής αποτυπώνει ακριβώς τις εμπειρίες του συμμετέχοντα και την ακρίβεια των συμπερασμάτων που αντλούνται από τα δεδομένα. Αυτή η μέθοδος μπορεί να χρησιμοποιηθεί σε μελέτες συμμετοχικής παρατήρησης ή όταν διενεργούνται συνεντεύξεις. Ο έλεγχος μέλους και ο τριγωνισμός είναι καλές μέθοδοι για να χρησιμοποιηθούν όταν διενεργούνται συμμετοχικές παρατηρήσεις ή όποιο άλλο είδος ποιοτικής έρευνας, επειδή αυξάνουν την αξιοπιστία και τη δυνατότητα μεταφοράς δεδομένων και συμπερασμάτων έρευνας. Στην ποιοτική έρευνα η αξιοπιστία παρομοιάζεται με εσωτερική ισχύ ή την γνώση ότι τα ευρήματα μας είναι αντιπροσωπευτικά της πραγματικότητας και η δυνατότητα μεταφοράς είναι παρόμοια με την εξωτερική ισχύ ή τον βαθμό που τα ευρήματα μπορούν να γενικευθούν σε διαφορετικούς πολιτισμούς μεθόδους και πεδία.
Μια παραλλαγή της συμμετοχικής παρατήρησης είναι η παρατήρηση συμμετεχόντων. Εισηγήθηκε από τον  Marek M. Kaminski, που ερεύνησε το υποπολιτισμό της φυλακής ως πολιτικός κρατούμενος στην κουμμουνιστική Πολωνία το 1985. Η «παρατηρητική» ή «η παρατηρούμενη» συμμετοχή έχουν επίσης χρησιμοποιηθεί για να περιγράψουν το πεδίο σε υποκουλτούρες σεξουαλικής μειονότητας από ανθρωπολόγους ή κοινωνιολόγους που είναι και οι ίδιοι λεσβίες, ομοφυλόφιλοι, αμφιφυλόφιλοι, διεμφυλικοί, καθώς και πολιτικοί ακτιβιστές σε εκδηλώσεις διαμαρτυρίας. Η διαφορετική διατύπωση χρησιμοποιείται για να τονίσει τον τρόπο με τον οποίο η μερική ή πλήρης ιδιότητα μέλους στην ομάδα στην οποία κάνουν μελέτη επιτρέπει ένα διαφορετικό είδος πρόσβασης στην κοινότητα και επίσης διαμορφώνει τις αντιλήψεις τους με διαφορετικούς τρόπους από έναν πλήρως ξένο. Αυτή η προσέγγιση βρίσκεται κοντά σε αυτό που ανθρωπολόγοι, όπως η Lila Abu-Lughod αποκαλούν «μισή ανθρωπολόγος» ή στην επιτόπια έρευνα από πολιτισμικούς ανθρωπολόγους σε έναν πολιτισμό που ανήκουν μερικώς.
Ηθικές ανησυχίες
Όπως και με κάθε μορφή έρευνας που το αντικείμενο της είναι ο άνθρωπος, ο ερευνητής πρέπει να διασφαλίσει ότι τα ηθικά όρια δεν θα ξεπεραστούν από αυτούς που διενεργούν την έρευνα. Ο ερευνητής πρέπει να έχει θέσει ξεκάθαρα όρια πριν να αρχίσει την έρευνα και να έχει θεσπίσει κατευθυντήριες γραμμές, αν τυχόν προκύψουν ζητήματα που ξεπερνούν το ηθικό όριο συμπεριφοράς. Ένα από τα πιθανά προβλήματα θα ήταν αν ο ανθρωπολόγος μελετά έναν πολιτισμό που ίσως λαμβάνουν χώρο παράνομες ενέργειες ή όταν ερευνητές δουλεύουν με ανήλικα παιδιά. Στην συμμετοχική παρατήρηση η ηθική ανησυχία σχετικά με την συναίνεση της συμμετοχής μετά από ενημέρωση ή της εθελοντικής συμμετοχής είναι ιδιαίτερα έντονη. Υπάρχει το ζήτημα της απόφασης του αν θα λάβει συναίνεση της συμμετοχής μετά από ενημέρωση από κάθε άτομο της ομάδας μελέτης, να λάβεις την συναίνεση έπειτα από ενημέρωση από το πρόσωπο που ηγείται της ομάδας, ή να μην ενημερώσεις κανέναν για τον πραγματικό σκοπό έρευνας από φόβο μήπως επηρεαστεί η συμπεριφορά των μελών, και έτσι να παραποιηθούν οι παρατηρήσεις που καταγράφονται.
Η απόφαση βασίζεται στη φύση της έρευνας και την προσωπική άποψη του ερευνητή σχετικά με την σχέση κόστους και οφέλους της κατάστασης. Η συμμετοχική παρατήρηση επίσης φέρνει το θέμα της εθελοντικής συμμετοχής σε γεγονότα που ο ερευνητής παρατηρεί και καταγράφει. Μπορεί να υπάρχουν περιπτώσεις όπου τα μέλη δεν θέλουν να συμμετέχουν στη μελέτη και ζητούν όλα τα δεδομένα που συλλέχθηκαν σχετικά με αυτά να διαγραφούν. Σε αυτή την περίπτωση, ο ερευνητής είναι υποχρεωμένος να εγκαταλείψει δεδομένα που μπορεί να αναγνωρίζονται τα μέλη με όποιο τρόπο. Πάνω από όλα είναι υποχρέωση του ερευνητή ότι οι συμμετέχοντες της έρευνας δεν επωμίζονται κακές συνέπειες από την μελέτη άμεσα ή έμμεσα, οι συμμετέχοντες είναι ενημερωμένοι για τα δικαιώματα τους ώς αντικείμενα έρευνας και ότι η ομάδα επιλέχθηκε δίκαια για τη μελέτη.
Ο Αμερικανικός Ανθρωπολογικός Σύλλογος (ΑΑΣ), Ο Αμερικανικός Κοινωνιολογικός Σύλλογος(ΑΚΣ) έχουν και οι δύο αναλυτικές δηλώσεις για τον κώδικα συμπεριφοράς της έρευνας. Ο ΑΑΣ έχει θεσπίσει έναν κώδικα δεοντολογίας για να καθοδηγήσει αυτή την πρακτική.
Γιάννης Ιωάννου (ποδοσφαιριστής)
Ο Γιάννης Ιωάννου (1931) είναι Έλληνας παλαίμαχος διεθνής ποδοσφαιριστής.
Βιογραφία
Γεννήθηκε το 1931 στον Πειραιά. Ξεκίνησε από τα τσικό του Εθνικού και ως παίκτης του κέντρου του, χρίστηκε 9 φορές διεθνής με την εθνική Ελλάδας. Το 1953 μετεγγράφηκε στον Ολυμπιακό, στον οποίο αγωνίστηκε μέχρι να σταματήσει το ποδόσφαιρο το 1960, χρονιά όπου συμμετείχε σε 6 παιχνίδια της νεοϊδρυθείσας τότε Α' Κατηγορίας.
Με την Εθνική αγωνίστηκε συνολικά 12 φορές (τις 3 ως παίκτης του Ολυμπιακού). Το ντεμπούτο του με τη γαλανόλευκη φανέλα πραγματοποιήθηκε στις 13 Δεκεμβρίου 1950 στον εντός έδρας αγώνα εναντίον της Β' Γαλλίας, στο πλαίσιο του «Κυπέλλου Φιλίας Ανατολικής Μεσογείου», όταν υπό τις οδηγίες του Κώστα Νεγρεπόντη πέρασε ως αλλαγή στο 32' στη θέση του Μιχάλη Παπαθεοδώρου, σε έναν αγώνα που, εκτός του ίδιου, πραγματοποίησαν επίσης ντεμπούτο και οι Κώστας Λινοξυλάκης και Λάκης Εμμανουηλίδης.
Τίτλοι
Με τον Ολυμπιακό :
Πηγές
Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδος Ενόπλων Κατηγορία:Ποδοσφαιριστές Εθνικού Πειραιώς Κατηγορία:Ποδοσφαιριστές Ολυμπιακού Πειραιώς Κατηγορία:Χρήση προτύπου Πληροφορίες ποδοσφαιριστή χωρίς ύψος Κατηγορία:Ποδοσφαιριστές στους Μεσογειακούς Αγώνες 1951
Προλεταριακή Σημαία
Η Προλεταριακή Σημαία είναι δεκαπενθήμερη πολιτική εφημερίδα, όργανο του Καθοδηγητικού Οργάνου του ΚΚΕ(μ-λ).
Ιστορικό
μικρογραφία|Το πρώτο φύλλο της Προλεταριακής Σημαίας μετά την επανέκδοση στη Θεσσαλονίκη (10/07/1982) Πρωτοεκδόθηκε, αρχικά σε μικρό μέγεθος, κατά την περίοδο της δικτατορίας (το Δεκέμβρη του 1968), ως η εφημερίδα της Οργάνωσης Μαρξιστών Λενινιστών Ελλάδος (ΟΜΛΕ). Μετά τη δικτατορία, το 1976, στη διάρκεια του ιδρυτικού συνεδρίου του ΚΚΕ(μ-λ), που έγινε από την ΟΜΛΕ προκείμενου να μετασχηματιστεί από οργάνωση σε Κόμμα, μια μικρή ομάδα μελών και στελεχών της ΟΜΛΕ διασπάται, ιδρύει το Μ-Λ ΚΚΕ και εκδίδει το Λαϊκό Δρόμο, ενώ η πλειοψηφία του συνεδρίου ιδρύει το ΚΚΕ(μ-λ) και εκδίδει ξανά ως όργανο την Προλεταριακή Σημαία ως εβομαδιαία εφημερίδα. Στο δεύτερο συνέδριο του ΚΚΕ(μ-λ) το 1981 αποφασίζεται η κατάργηση της Προλεταριακής Σημαίας και εκδίδεται η εφημερίδα  Για μια αριστερή πολιτική . Κατά τη διάρκεια του έτους το ΚΚΕ(μ-λ) περνάει από μια περίοδο διαλυτική, μια μικρή ομάδα από 5 μέλη της Κ.Ε., στελέχη και μέλη αντιδρούν στην επικείμενη διάλυση της οργάνωσης και προχωρούν τον Ιούνιο του 1982 στη Συνδιάσκεψη της Ανασυγκρότησης από την οποία γεννήθηκε η νέα οργάνωση που συνεχίζει τη δράση της μέχρι σήμερα. Αποφασίζεται μεταξύ άλλων να διατηρηθεί η ονομασία της οργάνωσης και να επανεκδοθεί η Προλεταριακή Σημαία σαν δεκαπενθήμερο κομματικό όργανο. Στις 10 Ιούλη του ίδιου έτους κυκλοφορεί στη Θεσσαλονίκη με λινοτυπία το πρώτο φύλλο της Προλεταριακής Σημαίας, με το πρωτοσέλιδο τίτλο Κάτω τα χέρια από την παλαιστινιακή επανάσταση με αφορμή την εισβολή του Ισραήλ στο Λίβανο στις 6 Ιούνη, η οποία στοίχισε χιλιάδες νεκρούς Λιβανέζους και Παλαιστίνιους. Το Νοέμβριο του 1990 η έκδοση μεταφέρεται στην Αθήνα, "περνάει" σε όφσετ έκδοση και εκδίδεται σε μικρότερο μέγεθος ενώ παράλληλα ενισχύεται η αρθρογραφία, επιμέλεια, η διόρθωση, και η σελιδοποίηση της. μικρογραφία|Το εννιακοσιοστό φύλλο (3/9/2021)
Κομητείες του Ηνωμένου Βασιλείου
Οι κομητείες του Ηνωμένου Βασιλείου είναι ένα είδος υποεθνικής διαίρεσης με ιστορική προέλευση· το Μεσαίωνα είχαν σταθεροποιηθεί ως μια μονάδα τοπικής κυβέρνησης. Σε κάποιες περιοχές οι αρχαίες κομητείες έχουν προσαρμοστεί να εμφανίζουν τις εξουσίες της σύγχρονης τοπικής κυβέρνησης ενώ σε άλλες έχουν αντικατασταθεί με εναλλακτικά, ενωτικά, συστήματα· τα οποία θεωρούνται αρχές στο επίπεδο των κομητειών.
Αγγλία
Στην Αγγλία, οι κομητείες είναι ένα τωρινό επίπεδο υποεθνικών διαιρέσεων και είναι ευρέως βασισμένες στις ιστορικές κομητείες της Αγγλίας. Νόμοι του Κοινοβουλίου τους τελευταίους δύο αιώνες μετέβαλαν τα όρια των κομητειών και, επιπροσθέτως σε αυτές τις αλλαγές, το 1889 δημιούργησε διοικητικές κομητείες και διοικητικά διαμερίσματα κομητειών. Οι κομητείες και τα όρια που είχαν υπάρξει πριν από αυτές τις αλλαγές είναι γνωστές ποικιλοτρόπως ως οι αρχαίες ή ιστορικές κομητείες.
Οι αλλαγές που δημιούργησαν την υπάρχουσα δομή άρχισε το 1965 με τον Νόμο της Κυβέρνησης του Λονδίνου του 1963 και την δημιουργία του Μείζονος Λονδίνου. Το 1974 οι διοικητικές κομητείες και τα διοικητικά διαμερίσματα κομητειών καταργήθηκαν και αντικαταστάθηκαν με μητροπολιτικές κομητείες και με μη μητροπολιτικές κομητείες (επίσης γνωστές ως shires) με πολύ μεταβλημένα όρια. Στα 1990 δημιουργήθηκαν επίσης ενωτικές αρχές που συνδυάζουν εξουσίες της κομητείας και της περιφέρειας.
Αντίθετα με την Σκωτία και την Ουαλία, η Αγγλία έχει τώρα ένα μεικτό είδος υποεθνικής διαίρεσης επιπέδου κομητειών:
Οι περιοχές της Αγγλίας στις οποίες διορίζεται ένας Τοποτηρητής του Βασιλέως είναι οι Επίσημες κομητείες της Αγγλίας.
Σκωτία
Η νομοθεσία του 1889 δημιούργησε τα κομητειακά συμβούλια, μετέτρεψε κάθε αστική κομητεία (με μια εξαίρεση) σε μια συνεχόμενη περιοχή (χωρίς ξεχωριστά τμήματα) και προσάρμοσε τα σύνορα όπου οι κοινότητες παραβίαζαν τα όρια των κομητειών, ή είχαν τμήματα σε περισσότερες παό μία κομητείες. Οι κομητείες του Ρος Ρος και του Κρόμαρτυ συγχωνεύθηκαν για να δημιουργήσουν το Ρος και Κρόμαρτυ. Μια περιοχή και πολλές περιφέρειες, δημιουργημένες το 1975, είχαν περιοχές παρόμοιες με εκείνες των περιοχών των αρχικών κομητειών,και πολλές περιοχές συμβουλίων, δημιουργημένες το 1996, επίσης είναι παρόμοιες. Δύο από τις τρεις νησιωτικές περιοχές - το Όρκνεϋ και το Σέτλαντ - έχουν όρια ολόίδια με αυτά των αρχικών κομητειών.
Η Σκωτία έχει επίσης κομητείες καταγραφής, οι οποίες χρησιμοποιούνται σήμερα. Οι περιοχές της Σκωτίας στις οποίες διορίζεται ένας Τοποτηρητής του Βασιλέως αποκαλούνται περιοχές βασιλικής τοποτήρησης της Σκωτίας.
Ουαλία
Οι δεκατρείς ιστορικές κομητείες της Ουαλίας καθορίστηκαν με νόμο το 1535 (αν και κομητείες όπως το Πέμπροκσαιρ χρονολογούνται από το 1138). Οι Διοικητικές Κομητείες της Ουαλίας που δημιουργήθηκαν το 1889 βασίστηκαν σε αυτές. Το 1974 ένα νέο σύστημα δημιουργήθηκε χρησιμοποιώντας πολύ διαφορετικές οντότητες.Αυτές καταργήθηκαν το 1996 και από τότε η Ουαλία είναι πλήρως διαιρεμένη σε ένα σύστημα από ενωτικές αρχές καλούμενο οι Κυριότερες περιοχές της Ουαλίας
Οι περιοχές της Ουαλίας στις οποίες διορίζεται ένας Τοποτηρητής του Βασιλέως είναι οι διατηρητέες περιοχές της Ουαλίας· βασισμένες στις κομητείες που συγκροτήθηκαν το 1974.
Βόρεια Ιρλανδία
Οι έξι ιστορικές κομητείες της Βόρειας Ιρλανδίας δεν είναι πια αυστηρά σε χρήση για διοικητικούς σκοπούς. Συνδυασμένες με τα διοικητικά διαμερίσματα του Μπέλφαστ και του Ντέρρυ, οι κομητείες εξυπηρετούν οργανωτικούς σκοπούς μέσα στην κυβέρνηση, και συχνά με ιδιωτικές επιχειρήσεις και αθλητικούς συλλόγους.
Οι κομητείες της Βόρειας Ιρλανδίας περιέχονται όλες πλήρως μέσα στην επαρχία του Ούλστερ. Μια κομητεία έχει αλλάξει το όνομα της από Κομητεία Κόλρεϊν σε Κομητεία Λόντονντερρυ (επίσης γνωστή ως κομητεία Ντέρρυ).
Παραπομπές
Engelske grevskaber Angla provinco Sýslur í Englandi
Κωνσταντία Χοενστάουφεν της Σικελίας
Η Κωνσταντία Β΄ (Costanza II di Sicilia, 1249 - 9 Απριλίου 1302) από τον Οίκο των Χοενστάουφεν, ήταν βασίλισσα της Σικελίας (1282-1285) μαζί με τον σύζυγό της Πέτρο Γ΄ της Αραγωνίας.
Βιογραφία
Ήταν κόρη του Μανφρέδου βασιλιά της Σικελίας (Κάτω Ιταλίας, δηλ. περιλάμβανε και τη Νάπολη) και της πρώτης συζύγου του Βεατρίκης, κόρης του Αμεδαίου Δ΄ κόμη της Σαβοΐας. Ο Μανφρέδος ήταν εγγονός της Κωνσταντίας Α΄ των Ωτβίλ της Σικελίας. Η Κωνσταντία μεγάλωσε στην Βίλα ντ΄Αμίτς η οποία ήταν η αγαπημένη της κατοικία την εποχή που έγινε βασίλισσα.
Το 1262 παντρεύτηκε τον Πέτρο Γ' του Οίκου Βαρκελώνης, μεγαλύτερο γιο του Ιακώβου Α' της Αραγωνίας. Η διαμάχη του πατέρα της Μανφρέδου και των Γιβελλίνων οπαδών του εναντίον των παπών κατέληξε, με το να δώσουν οι πάπες το στέμμα στον Κάρολο Α΄ των Καπετιδών κόμη του Ανζού, αδελφό του Λουδοβίκου Θ' της Γαλλίας. Ο Κάρολος Α΄ αποβιβάσθηκε με στρατό και βάδισε εναντίον του Μανφρέδου, που τον συνάντησε το 1266 στο Μπενεβέντο. Στη μάχη σκοτώθηκε ο Μανφρέδος και ο Κάρολος Α' έγινε ο αδιαμφισβήτητος «βασιλιάς της Σικελίας», βασιλείου που περιελάβανε τη νήσο Σικελία και τη Νάπολη.
Το 1276 απεβίωσε ο Ιάκωβος Α' και τον διαδέχθηκε ο Πέτρος Γ', που το 1282 υποκίνησε τη σφαγή στη νήσο Σικελία των στρατιωτών του Καρόλου Α΄ (Σικελικοί Εσπερινοί) και έγινε ο πραγματικός (de facto) βασιλιάς της νήσου Σικελίας. Το 1285 απεβίωσαν οι: Κάρολος Α', τον οποίο διαδέχθηκε ο γιος του Κάρολος Β', και Πέτρος Γ', τον οποίο διαδέχθηκαν οι γιοί του Αλφόνσος Γ' (στην Αραγωνία) και Ιάκωβος Β' (στη Σικελία). Ο τελευταίος αργότερα όταν ανέλαβε τον θρόνο στην Αραγωνία συμφώνησε να παραχωρήσει τη νήσο στον Κάρολο Β' το 1296. Όμως οι κάτοικοι παρέδωσαν τη Σικελία στο νεότερο αδελφό του Ιακώβου, Φρειδερίκο Β'. Μετά από 20 ετών διαμάχες, τον Αύγουστο του 1302 συμφωνήθηκε η διαίρεση του βασιλείου της Σικελίας: ο Φρειδερίκος Β' κράτησε τη νήσο με τον τίτλο βασιλιάς της Τρινακρίας (αρχαίο όνομα της νήσου) και ο Κάρολος Β' τις χερσαίες κτήσεις με πρωτεύουσα τη Νάπολη, διατηρώντας τον τίτλο «βασιλιάς της Σικελίας».
Η Κωνσταντία, που είχε γίνει μοναχή, απεβίωσε τον Απρίλιο του 1302.
Εμφάνιση στην Θεία Κωμωδία
Σύμφωνα με τις περισσότερες ιστορικές αναφορές η Κωνσταντία εμφανίζεται στο έργο του Δάντη Θεία Κωμωδία σαν σκιά στο Θεία Κωμωδία, άκουγε τις εκκλήσεις του πατέρα της που πέθανε αφορισμένος. Ο Μανφρέδος παρακαλάει τον ποιητή να γράψει στο έργο του μια άλλη ιστορία για την "σπουδαία κόρη του, μητέρα της Αραγωνίας και της Σικελίας". Ο Μανφρέδος συνεχίζει να αφηγείται στον Δάντη ότι σώθηκε την τελευταία στιγμή από την Κόλαση επειδή λίγο πριν πεθάνει εξομολογήθηκε για τις αμαρτίες του, για αυτό έπρεπε να πει σε όλους τους συγγενείς του ιδιαίτερα στην κόρη του "να προσεύχονται συνέχεια για την ψυχή του".
Οικογένεια
Η Κωνσταντία παντρεύτηκε το 1262 τον Πέτρο Γ΄ της Αραγωνίας (1276-85) και της Σικελίας (1282-85) και είχε τέκνα:
Πηγές
Κατηγορία:Οίκος των Χοενστάουφεν Κατηγορία:Βασίλισσες της Σικελίας Κατηγορία:Βασίλισσες της Αραγωνίας Κατηγορία:Κόμισσες της Βαρκελώνης
Γιάννης Λαγός
Υπήρξε επί σειρά ετών στέλεχος της εγκληματικής οργάνωσης και νεοναζιστικού κόμματος Χρυσή Αυγή. Εκλεγόταν βουλευτής στη Β΄ Πειραιώς για το διάστημα από το 2012 μέχρι το 2019, ενώ εξελέγη και ευρωβουλευτής το 2019. Τον Ιούλιο του 2019 ανακοίνωσε την ανεξαρτητοποίησή του από τη Χρυσή Αυγή.
Η δράση του με τη Χρυσή Αυγή έχει οδηγήσει δύο φορές στη σύλληψη και κράτησή του με την κατηγορία της εγκληματικής οργάνωσης, ενώ φέρεται εμπλεκόμενος και στη δολοφονία του Παύλου Φύσσα. Επίσης, έχει κατηγορηθεί στο παρελθόν και για εκβιασμούς, μαστροπεία, προστασία μαγαζιών, παράνομη οπλοφορία και σπάσιμο επιταγών. Παράνομη δραστηριότητα:
Στις 13 Σεπτεμβρίου 2019 καταδικάστηκε σε οκτώ μήνες φυλάκιση με αναστολή για την επίθεση στον κοινωνικό χώρο Συνεργείο το 2013, ενώ στις 7 Οκτωβρίου 2020 καταδικάστηκε για τη δραστηριότητα του με τη Χρυσή Αυγή και κατηγορία τη σύσταση εγκληματικής οργάνωσης. Του επιβλήθηκε ποινή φυλάκισης 13 ετών και 8 μηνών χωρίς αναστολή.
Απασχόληση
Γεννήθηκε στο Πέραμα. Εργάστηκε αρχικά ως ασφαλιστής και έπειτα ως συμβασιούχος κηποτεχνίτης στο Δήμο Περάματος. Ήταν γνωστός στην περιοχή του Πειραιά ως πορτιέρης σε μεγάλα κλαμπ, ενώ αργότερα έγινε μέλος της προσωπικής φρουράς του αρχηγού της ΧΑ, Νίκου Μιχαλολιάκου. Έγινε οδηγός και φρουρός του Μιχαλολιάκου, θέση στην οποία παρέμεινε ως την εκλογή του ως βουλευτής. Στις 24 Μαρτίου του 2007 συμμετείχε στο κάψιμο του βιβλίου ιστορίας της Στ΄ Δημοτικού κατά τη μαθητική παρέλαση στην Αθήνα.
Τον Φεβρουάριο του 2012 συντάχθηκε απόρρητο σημείωμα της ΕΥΠ σύμφωνα με το οποίο ο Λαγός ήταν αναμεμιγμένος σε εκβιασμούς, προστασία σε νυχτερινά μαγαζιά και τη διακίνηση γυναικών με σκοπό την εκπόρνευση τους. Σύμφωνα με την έκθεση της ΕΥΠ, ο Λαγός εισέπραττε αμοιβή για τη μεσολάβηση για το σπάσιμο επιταγών. Τον Ιούλιο του 2011 συνελήφθη από το Τμήμα Ασφαλείας Πειραιά για οπλοφορία και οπλοκατοχή χωρίς άδεια. Ένας ανώνυμος πληροφοριοδότης της εφημερίδας «Αυγή» ισχυρίζεται ότι ο φόβος για τη νομική δίωξη οδήγησε στη διάλυση της συμμορίας των επιταγών και έπειτα ο Λαγός ξεκίνησε να εργάζεται εκτός Ελλάδας. Τον Δεκέμβριο του 2011 εργάστηκε ως ένοπλος φρουρός σε πλοία που έπλεαν κοντά στη Σομαλία.
Δήλωνε άνεργος, ενώ σε πόθεν έσχες του δήλωσε ότι κατείχε ένα ακίνητο 50 τ.μ. και τραπεζικές καταθέσεις ύψους 7 ευρώ. Σε έλεγχο για τα οικονομικά της ΧΑ μετά τη δολοφονία Φύσσα, ελεγκτές του ΣΔΟΕ εντόπισαν 150.000 ευρώ σε λογαριασμό του, ενώ ο ίδιος απάντησε ότι τα χρήματα προέρχονταν από κληρονομιά που έλαβε το 2005.
Δράση με τη Χρυσή Αυγή
Περιφερειάρχης Πειραιά της ΧΑ, υπεύθυνος για την Α΄ και τη Β΄ Πειραιώς, μέλος του Πολιτικού Συμβουλίου, της Κεντρικής Επιτροπής και, σύμφωνα με την απολογία του τον Οκτώβριο του 2013, του πειθαρχικού της Χρυσής Αυγής, βρισκόταν δίπλα στο Μιχαλολιάκο το βράδυ των εκλογών του Μαΐου του 2012, όταν η ΧΑ εισήλθε στο Κοινοβούλιο. Ο ίδιος εξελέγη βουλευτής Β΄ Πειραιά. Μετά την εκλογή του τον διαδέχτηκε στη θέση του οδηγού του Μιχαλολιάκου ο Σωτήρης Δεβελέκος. Με την είσοδο της ΧΑ στη Βουλή μπήκε στο συρτάρι και το απόρρητο σημείωμα της ΕΥΠ του Φεβρουαρίου του 2012, καθώς υπήρχε προβληματισμός στο υπουργείο Δημόσιας Τάξης για το αν μπορούσε να χρησιμοποιηθεί ο μηχανισμός παρακολούθησης για ένα κοινοβουλευτικό κόμμα.
Στις 26 Μαίου 2019 εξελέγη ευρωβουλευτής με τη Χρυσή Αυγή, ενώ του είχε επιβληθεί απαγόρευση εξόδου από τη χώρα.
Επιθέσεις κατά αντιεξουσιαστών
Σε SMS του ο Λαγός ανέφερε ότι συμμετείχε σε επιθέσεις χρυσαυγιτών κατά αντεξουσιαστών. Σύμφωνα με τηλεφωνική συνομιλία του στελέχους της ΧΑ Νίκος Αποστόλου μετά τη δολοφονία Φύσσα που περιέγραφε την ιεραρχία της οργάνωσης, «για να κάνεις κάτι παίρνεις πρώτα τον Γιάννη [Λαγό], ο Γιάννης το λέει στον Μεγάλο και αν δώσει το ok ο Μεγάλος πας». Ο πυρηνάρχης Νίκαιας της ΧΑ, Γιώργος Πατέλης, έστελνε μηνύματα στα μέλη της οργάνωσης με τη σημείωση ότι πρόκειται για «εντολή Λαγού». Σύμφωνα με έκθεση της ΕΥΠ ο Λαγός ενημερωνόταν σχετικά με τις κινήσεις της αστυνομίας για τα επεισόδια του Αγίου Παντελεήμονα από το Σωτήρη Δεβελέκο, στέλεχος του Μετώπου Νεολαίας της Χρυσής Αυγής.
Αιγύπτιοι ψαράδες
Στις 12 Ιουνίου 2012 μέλη της ΧΑ εισέβαλαν στο σπίτι όπου διέμεναν Αιγύπτιοι ψαράδες στο Πέραμα, προκαλώντας σε έναν από αυτούς συντριπτικό κάταγμα στην κάτω γνάθο και στα ρινικά οστά. Νωρίτερα ο Λαγός σε ομιλία του είχε πει ότι «από εδώ και στο εξής οι Αιγύπτιοι ψαράδες στο Κερατσίνι θα δίνουν λογαριασμό στη Χρυσή Αυγή». Δημοτικοί σύμβουλοι της περιοχής ισχυρίζονται ότι τα κίνητρα της επίθεσης δεν ήταν μόνο ρατσιστικά, αλλά σχετίζονταν και με τον οικονομικό ανταγωνισμό στην ιχθυόσκαλα του Κερατσινίου.
«Συνεργείο» της Ηλιούπολης
Στις 10 Ιουλίου 2013 μια ομάδα εποχούμενων χρυσαυγιτών επιτέθηκε στον Ελεύθερο Κοινωνικό Χώρο της Ηλιούπολης «Συνεργείο». Μάρτυρες αναγνώρισαν το Λαγό ως επικεφαλής της επίθεσης, στο κινητό του βρέθηκαν μηνύματα σχετικά με την επίθεση, ενώ ένα από τα αυτοκίνητα, την πινακίδα του οποίου κατέγραψε η αστυνομία που προσέτρεξε στο χώρο, αποδείχτηκε αργότερα ότι ανήκε σε εταιρεία leasing που το είχε μισθώσει στη Βουλή των Ελλήνων και είχε δοθεί στο Λαγό από τις 5 Ιουλίου 2012 ως τις 30 Σεπτεμβρίου 2014. Μετά την επίθεση, ο Λαγός είχε επίσης ενημερώσει με μήνυμα σχετικά και τη σύντροφό του. Στις 13 Σεπτεμβρίου 2019 κρίθηκε ένοχος ως ηθικός αυτουργός και καταδικάστηκε σε οκτώ μήνες φυλάκιση για την επίθεση.
Αφισοκολλητές ΠΑΜΕ στο Πέραμα
Στις 5 Ιουνίου του 2012 σωματεία εργαζομένων στη ναυπηγοεπισκευαστική ζώνη Περάματος κατέθεσαν στον προϊστάμενο της Εισαγγελίας Πειραιά στοιχεία σύμφωνα με τα οποία η Χρυσή Αυγή ετοίμαζε οργανωμένη επίθεση εναντίον τους. Στις 8 Αυγούστου 2013 ο Λαγός επισκέφθηκε μαζί με άλλους δύο βουλευτές της ΧΑ, τον Παναγιώταρο και το Μίχο, ένα καφενείο στο Πέραμα, όπου, συζητώντας με οπαδούς της ΧΑ, τους κάλεσε να συμπράξουν εναντίον του ΠΑΜΕ και στο τέλος υποσχέθηκε ότι «οι λακέδες του ΠΑΜΕ και του ΚΚΕ θα εξαφανιστούνε από δω πέρα».
Στις 21:30 της 12ης Σεπτεμβρίου του 2013 η Τ.Ο. της Χρυσής Αυγής στη Νίκαια έστειλε στα μέλη της το μήνυμα: «Επιφυλακή ετοιμότητας». Γύρω στις 23:50. μια ομάδα Χρυσαυγιτών επιτέθηκε σε ομάδα αφισοκολλητών του ΠΑΜΕ στο Πέραμα με αποτέλεσμα τον τραυματισμό δέκα στελεχών του ΠΑΜΕ. Από τις έντεκα παρά τέταρτο ως τις δώδεκα παρά τέταρτο ο Λαγός επικοινώνησε τέσσερεις φορές με ένα κινητό καταχωρημένο σε ένα γυναικείο όνομα, που σύμφωνα με τα στοιχεία της δικογραφίας ανήκει στον Τάσο Πανταζή. Λίγο πριν την επίθεση ο Λαγός ενημέρωσε τον πυρηνάρχη της ΧΑ στη Νίκαια Γιώργο Πατέλη ότι «Μάλλον θα φάνε γερό πέσιμο τα κομμούνια σήμερα στο Πέραμα. Εχουν βγει και βάφουν και μάζεψε ο Τάσος [Πανταζής] καμιά 30άρα και πάνε από κει», ενώ αμέσως μετά την επίθεση του έγραψε ότι «Πήραν μια πρώτη απάντηση». Σε τηλεφωνική συνομιλία του με το Δεβελέκο την ίδια νύχτα, στις 00:37, ο Λαγός είπε ότι περίπου 45 άτομα είχανε βγει «για να σβήσουνε συνθήματα» αλλά «τους πετύχανε» 18 με 20 Χρυσαυγίτες που «τους βαράγανε 10 λεπτά» και «τους λιώσανε». Σε ερώτηση του Δεβελέκου αν τους «έδωσε τέρμα», ο Λαγός απάντησε ότι τους έδωσε εντολή να διαλυθούν, ενώ ο Δεβελέκος συμφώνησε για το φόβο «μην τσιμπήσουν και κάνα δικό μας και έχουμε άσχημο τέλος».
Σύμφωνα με την αναφορά μιας εισαγγελέως στις 14 Σεπτεμβρίου 2014, ο Λαγός προσπάθησε να εμποδίσει την έρευνά της στα γραφεία της ΧΑ στο Πέραμα μετά το περιστατικό, στην οποία κατασχέθηκαν ρόπαλα με αυτοσχέδιες μεταλλικές απολήξεις. Η Χρυσή Αυγή αρνήθηκε οποιαδήποτε συμμετοχή στο επεισόδιο και έκανε λόγο για «ψέματα των μπολσεβίκων», ενώ η τοπική ιστοσελίδα της οργάνωσης υποστήριξε ότι «δεν υπάρχει καμία επίσημη μαρτυρία που να δείχνει πως [οι επιτιθέμενοι] ήταν υποστηρικτές της Χρυσής Αυγής». Στην απολογία του ο Λαγός ισχυρίστηκε ότι «εγώ προσωπικά και η Χρυσή Αυγή ουδεμία σχέση έχουμε» με την υπόθεση.
Μελιγαλάς
Στις 15 Σεπτεμβρίου του 2013 εκατοντάδες χρυσαυγίτες είχαν προσέλθει σε στρατιωτικό σχηματισμό στο μνημόσυνο για τα θύματα της «πηγάδας» στο Μελιγαλά, όπου βρισκόταν επίσης και ο Αστέριος Χάμος, που δραστηριοποιούνταν με τη ΧΑ και ήταν υποψήφιος βουλευτής Λάρισας το 2009, αλλά οι σχέσεις του με την ηγεσία της ΧΑ είχαν διαταραχθεί, επειδή είχε καλέσει τον «Περίανδρο» Ανδρουτσόπουλο σε ομιλία στη Λάρισα. Σε συνομιλία του πρώην οδηγού του Μιχαλολιάκου και ενός μέλους του πενταμελούς κλειστού πυρήνα της οργάνωσης της ΧΑ στη Νίκαια αναφέρεται ότι ο Λαγός μαζί με το Γερμενή γρονθοκόπησαν το Χάμο. Λίγες μέρες μετά το περιστατικό, ο Χάμος κατέθεσε μήνυση εναντίον του Λαγού και του Γερμενή.
Δολοφονία Παύλου Φύσσα
Το βράδυ της δολοφονίας του Παύλου Φύσσα ο Λαγός είχε ανταλλάξει πλήθος κλήσεων με τον Γιώργο Πατέλη, πυρηνάρχη της Τ.Ο. Νίκαιας της Χρυσής Αυγής τόσο πριν τη δολοφονία, όσο και κατά τη διάρκεια της οργάνωσης της επίθεσης του τάγματος εφόδου και μετά τη δολοφονία. Σύμφωνα με την απολογία του Γιώργου Πατέλη, πυρηνάρχη της οργάνωσης της ΧΑ στη Νίκαια, ο δολοφόνος του Φύσσα Ρουπακιάς συνομίλησε μαζί του δεκαπέντε με είκοσι λεπτά μετά τη σύλληψή του και ο Πατέλης ενημέρωσε αμέσως τον περιφερειάρχη του, το Λαγό. Ο Λαγός επικοινώνησε με το Μιχαλολιάκο περίπου 40 λεπτά μετά δολοφονία. Σύμφωνα με το Λαγό και το Μιχαλολιάκο το μόνο θέμα που συζητήθηκε στις συνομιλίες αυτές ήταν η επικείμενη επίσκεψη του Μιχαλολιάκου στη Νίκαια.
Μια μέρα μετά τη δολοφονία ο Λαγός τηλεφώνησε στο Δεβελέκο και του έδωσε την εντολή να ισχυριστεί στην αστυνομία ότι δε γνωρίζει το Ρουπακιά. Σε διαλόγους που κατέγραψε η Αντιτρομοκρατική Υπηρεσία μετά τη δολοφονία, ένα στέλεχος της ΧΑ, υπεύθυνος ασφαλείας της οργάνωσης σε όλο τον Πειραιά, ανέφερε ότι επικοινώνησε με το Λαγό, που του είπε να μην εμφανιστεί για να μη λογοδοτήσει στη Δικαιοσύνη. Ο Λαγός επικοινώνησε επίσης με το Δεβελέκο ζητώντας του να «καθαρίσει», προτού να έρθει η αστυνομία, το σπίτι ενός κατηγορούμενου στελέχους της ΧΑ από τον Πειραιά που είχε συλληφθεί με την αυτόφωρη διαδικασία, διαμαρτυρόμενος για την εύρεση ενός πτυσσόμενου κλομπ στα γραφεία της τοπικής οργάνωσης της ΧΑ στον Πειραιά, παρότι ο ίδιος είχε ενημερώσει από τις 5:30 το πρωί.
Ποινική δίωξη
Τα ξημερώματα της 28ης Σεπτεμβρίου 2013 ενεργοποιήθηκε η παραγγελία της εισαγγελίας του Αρείου Πάγου για σύλληψη στελεχών της Χρυσής Αυγής, μετά την παράδοση στην εισαγγελέα του Αρείου Πάγου Ευτυχία Κουτζαμάνη του πορίσματος του αντιεισαγγελέα του Αρείου Πάγου Χαράλαμπου Βουρλιώτη, σύμφωνα με το οποίο η Χρυσή Αυγή λειτουργούσε ως εγκληματική οργάνωση. Το πρωί της ίδιας ημέρας συνελήφθη και ο Λαγός. Στις 2 Οκτωβρίου, μετά την απολογία του, ο Λαγός κρίθηκε προφυλακιστέος κατηγορούμενος για διεύθυνση και ένταξη σε εγκληματική οργάνωση και οδηγήθηκε στη ΓΑΔΑ. Την επομένη μεταφέρθηκε μαζί με τον αρχηγό της ΧΑ, Νίκο Μιχαλολιάκο, που επίσης κρίθηκε προφυλακιστέος, στις φυλακές Κορυδαλλού, όπου μοιράζονταν το ίδιο κελί.
Ο Λαγός αποφυλακίστηκε μαζί με το Μιχαλολιάκο το Μάρτιο του 2015 με την παρέλευση του ανώτατου συνταγματικού ορίου προσωρινής κράτησης των δεκαοκτώ μηνών, αλλά του επιβλήθηκαν περιοριστικοί όροι. Τρεις μήνες αργότερα ο αρμόδιος εισαγγελέας διαπίστωσε «μη τήρηση κατ' επανάληψη ... του περιοριστικού όρου του κατ' οίκον περιορισμού» και πρότεινε την εκ νέου φυλάκισή του Λαγού στο δικαστικό συμβούλιο, που αποδέχτηκε την πρότασή του. Μετά την αποφυλάκισή του στις 16 Σεπτεμβρίου του 2015, όλοι οι βουλευτές της Χρυσής Αυγής βρέθηκαν εκτός φυλακής. Στις 7 Οκτωβρίου 2020 κρίθηκε ένοχος για διεύθυνση της εγκληματικής οργάνωσης Χρυσή Αυγή. Στις 14 Οκτωβρίου 2020, αποφασίσθηκαν οι ποινές για τη δίκη της Χρυσής Αυγής, και ο Γιάννης Λαγός, καταδικάστηκε σε 13 χρόνια κάθειρξη, 18 μήνες για διακεκριμένη οπλοκατοχή και 1.600 ευρώ χρηματική ποινή.
Ο Γιάννης Λαγός εκμεταλλευόμενος την ιδιότητα του ευρωβουλευτή, η οποία του παρείχε ασυλία, κατέφυγε στις Βρυξέλλες για να αποφύγει τη σύλληψη. Στις 27 Απριλίου 2021 το ευρωπαϊκό κοινοβούλιο ψήφισε την άρση της ασυλίας του, με αποτέλεσμα τη σύλληψή του και την οδήγηση του στις φυλακές Δομοκού.
Παραπομπές
Κατηγορία:Βουλευτές Β΄ Πειραιά Κατηγορία:Βουλευτές εκλεγμένοι με τη Χρυσή Αυγή Κατηγορία:Ευρωβουλευτές εκλεγμένοι με τη Χρυσή Αυγή Κατηγορία:Ευρωβουλευτές της Ελλάδας εκλεγμένοι την περίοδο 2019-2024 Κατηγορία:Μέλη της Χρυσής Αυγής με καταδικαστικές αποφάσεις Κατηγορία:Έλληνες νεοναζιστές
Ανδρόμαχος (γιος του Αχαιού)
Ο Ανδρόμαχος (έζησε τον 3ο αι. π.Χ.) από τη Δυναστεία των Σελευκιδών ήταν ευγενής στη Μ. Ασία Ελληνικής (Μακεδονικής) καταγωγής. Αιχμαλωτίστηκε στην Αίγυπτο, αλλά τον ελευθέρωσαν οι Ρόδιοι και τον παρέδωσαν στον γιο του, που εν τω μεταξύ είχε ανεξαρτητοποιηθεί από την Αυτοκρατορία των Σελευκιδών.
Βιογραφία
Ήταν γιος τού Αχαιού τού Πρεσβύτερου, πλούσιου ευγενή με ιδιοκτησίες στη Μ. Ασία. Η οικογένειά του είχε επιρροή εκεί και είχε ισχυρές βασιλικές διασυνδέσεις. Αδέλφια του ήταν: o Αλέξανδρος, η Αντιοχίς, η Λαοδίκη Α΄ και η Λαοδίκη Β΄ της Συρίας.
Γιος του ήταν ο Αχαιός ο Νεότερος.
Κατά τη διάρκεια τού πολέμων των Σελευκιδών με τους Πτολεμαίους, ο Πτολεμαίος Γ΄ Ευεργέτης αιχμαλώτισε τον Ανδρόμαχο· το 221 π.Χ. απεβίωσε ο Αιγύπτιος βασιλιάς και τον διαδέχθηκε ο γιος του Πτολεμαίος Δ΄ Φιλοπάτωρ, τού οποίου ο κύριος σύμβουλος Σωσίβιος έβλεπε τον αιχμάλωτο ως ένα πολύτιμο πιόνι στο παιχνίδι της πολιτικής. Ίσως τού είχε προτείνει την απελευθέρωσή του με αντάλλαγμα να αφήσει τον Σελευκίδη βασιλιά. Έπειτα ο Αχαιός ο Νεότερος εξεγέρθηκε, για άλλους λόγους και χωρίς να έχει συζητήσει κάτι με την Αίγυπτο· ο λόγος να παραμένει αιχμάλωτος ο Ανδρόμαχος ήταν τώρα μεγαλύτερος. Τότε παρενέβησαν οι Ρόδιοι.
Οι Ρόδιοι ήταν σε πόλεμο με το Βυζάντιο, το οποίο ήλπιζε να κερδίσει την υποστήριξη τού Αχαιού. Οι Ρόδιοι ζήτησαν την απελευθέρωση τού Ανδρόμαχου με σκοπό να ευαρεστήσουν τον Αχαιό και να έχουν την υποστήριξή του. Έστειλαν πρεσβεία στον Πτολεμαίο Δ΄, ζητώντας την παράδοσή του· ο βασιλιάς στην αρχή δεν ήθελε, αλλά έπειτα από σκέψη, για να τους ευχαριστήσει, τους τον έδωσε. Οι Ρόδιοι πήγαν τον Ανδρόμαχο στον γιο του Αχαιό. Δεν αναφέρεται έκτοτε από τις ιστορικές πηγές.
Οικογένεια
Γιος του ήταν ο:
Πηγές
Κατηγορία:Δυναστεία των Σελευκιδών
Α.Ε. Χολαργού
Η Αθλητική Ένωση Χολαργού (εναλλακτικά Holargos B.C., παλαιότερα Καλαθοσφαιρικός Όμιλος Χολαργού) είναι ελληνικό αθλητικό σωματείο που δραστηριοποιείται στην περιοχή του Χολαργού, στα βόρεια προάστια της Αθήνας. Επίσημο έτος ίδρυσής του είναι το 1982 και αγωνίζεται με χρώματα το μπλε και το λευκό.Αρχικά δημιουργήθηκε σαν τμήμα καλαθοσφαίρισης του Ομίλου Φιλάθλων Χολαργού από τον οποίο ανεξαρτητοποιήθηκε το 1989 με παράλληλη απορρόφηση του τμήματος καλαθοσφαίρισης του Άρη Χολαργού.
Ο σύλλογος τη σεζόν 2018-19 διατηρούσε επαγγελματικό τμήμα ανδρικής καλαθοσφαίρισης που συμμετείχε στην Α1 Εθνική Κατηγορία ως '''Κ.Α.Ε. Χολαργός.''' Η ΚΑΕ Χολαργός τερμάτισε στην 8η θέση της κανονικής περιόδου και αντιμετώπισε την ΑΕΚ στα play off του πρωταθλήματος, όπου αποκλείστηκε τελικά με 2-1.
Το καλοκαίρι του 2019 οικονομικοί παράγοντες οδήγησαν στη συγχώνευση με την ομάδα του Κολοσσού Ρόδου, που αγόρασε το ΑΦΜ της ΚΑΕ Χολαργός, και πήρε τη θέση της στην Α1 Εθνική.
Γκλεν Μος
Ο Γκλεν Μος (αγγλ:Glen Moss) είναι διεθνής Νεοζηλανδός ποδοσφαιριστής που αγωνίζεται στη θέση του τερματοφύλακα και ανήκει στη νεοζηλανδική Ουέλινγκτον Φοίνιξ που συμμετέχει στο πρωτάθλημα της Αυστραλίας.
Καριέρα
Γεννήθηκε στις 19 Ιανουαρίου του 1983 στο Χάστινγκς της Νέας Ζηλανδίας και ξεκίνησε την καριέρα του το 2001 από την αυστραλέζικη Gold Coast City. Ακολούθησε ένα διετές πέρασμα από την Ολυμπίκ Σίντνεϊ όπου μέτρησε 4 συμμετοχές και ένα σύντομο πέρασμα από συλλόγους πολιτειακών πρωταθλημάτων για να αγωνιστεί τη σεζόν 2005/06 στη νεοζηλανδική Νιου Ζίλαντ Νάιτς,η οποία συμμετείχε στο Αυστραλιανό Πρωτάθλημα Ποδοσφαίρου (A League),έχοντας 9 συμμετοχές. Το 2006/07 αγωνίστηκε στην Ευρώπη και συγκεκριμένα στη ρουμάνικη Ντιναμό Βουκουρεστίου όπου μέτρησε μία μόλις συμμετοχή. Επόμενος σταθμός της καριέρας του ήταν η Ουέλινγκτον Φοίνιξ, η οποία αν και έχει ως βάση τη Νέα Ζηλανδία συμμετέχει και αυτή στο πρωτάθλημα Αυστραλίας. Έπειτα από δύο χρόνια και 33 συμμετοχές, στα μέσα του 2009 συμφώνησε με τη Μέλμπουρν Βίκτορι, στην οποία αγωνίστηκε για μια σεζόν, λαμβάνοντας μέρος σε 14 αγώνες, όντας στην αρχή του πρωταθλήματος βασική επιλογή,οι μέτριες όμως εμφανίσεις του είχαν ως αποτέλεσμα την αντικατάστασή του από τη βασική ενδεκάδα.
Α.Ε. Χολαργού
Τον Ιούνιο του 2020 το ΔΣ της ΑΕ Χολαργού αποφασίζει την αγωνιστική επανέναρξη της ανδρικής ομάδας, που τη σεζόν 2020-21 θα συμμετάσχει στο πρωτάθλημα της Β' Ε.Σ.Κ. Αττικής.
Γκλεν Μος
Καριέρα
Τον Ιούλιο του 2010 αποκτήθηκε από την Gold Coast United όπου παρέμεινε για δύο χρόνια μετρώντας 40 συμμετοχές.
Α.Ε. Χολαργού
Η ΑΕ Χολαργού διατηρεί, επίσης, ερασιτεχνικά τμήματα υποδομής για νεαρούς αθλητές και συγκεκριμένα: 10 Αγωνιστικά Τμήματα (Εφηβικό, Παιδικό, Παμπαιδικό, Mini, Promini), 11 Τμήματα Υποδομών (5-11 ετών) καθώς και Τμήμα Baby Basket (3.5 – 5 ετών).
Γκλεν Μος
Παραπομπές
Κατηγορία:Τερματοφύλακες ποδοσφαιριστές Κατηγορία:Νεοζηλανδοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Κυπέλλου Συνομοσπονδιών FIFA 2009 Κατηγορία:Ποδοσφαιριστές Ντιναμό Βουκουρεστίου Κατηγορία:Ποδοσφαιριστές Ολυμπίκ Σίντνεϊ Κατηγορία:Ποδοσφαιριστές Εθνικής Νέας Ζηλανδίας Κατηγορία:Ποδοσφαιριστές Μέλμπουρν Βίκτορι ΦΚ Κατηγορία:Ποδοσφαιριστές Γουέλινγκτον Φίνιξ ΦΚ
Α.Ε. Χολαργού
Έδρα του συλλόγου είναι το Κλειστό Γυμναστήριο Χολαργού «Αντώνης Τρίτσης», χωρητικότητας 1.245 καθήμενων θεατών.
Ιστορική αναδρομή
Ο σύλλογος ξεκίνησε την αγωνιστική του δραστηριότητα την περίοδο 1982-83, ως τμήμα καλαθοσφαίρισης του Ο.Φ. Χολαργού, ποδοσφαιρικού συλλόγου που ιδρύθηκε το 1948. Πρωτεργάτες της ίδρυσης ήταν οι κ.κ. Δανόπουλος Γ., Γιαννέλης Γ., Κεντρωτάς Γ. και Νικολάτος Ν.. Πρώτος πρόεδρος ήταν ο Γρηγόρης Αναγνωστόπουλος. Ως γήπεδο χρησιμοποιήθηκε αρχικά το ανοικτό γήπεδο του Παπάγου.
Πρώτες δεκαετίες
Από την ίδρυσή της μέχρι και την αγωνιστική περίοδο 1985-86, η ομάδα του Χολαργού λάμβανε μέρος στην Ε' Κατηγορία Ανδρών της Ε.Σ.Κ. Αττικής. Τις επόμενες χρονιές πραγματοποίησε μια συνεχή ανοδική πορεία στις κατηγορίες, λαμβάνοντας μέρος την περίοδο 1986-87 στη Δ' Κατηγορία, την περίοδο 1987-88 στη Γ' Κατηγορία, την περίοδο 1988-89 στη Β' Κατηγορία, ενώ από το 1989-90 και έπειτα στην Α' Κατηγορία Αττικής. Την ίδια χρονιά ανεξαρτητοποιήθηκε πλήρως από τον Ο.Φ. Χολαργού, ενώ την αμέσως επόμενη μετακόμισε στο Κλειστό Γυμναστήριο Χολαργού «Αντώνης Τρίτσης». Το νέο όνομα της ομάδας ήταν Καλαθοσφαιρικός Όμιλος Χολαργού.
Η πρώτη παρουσία της ομάδας στη Γ' Εθνική Κατηγορία καταγράφεται την περίοδο 2000-01. Εντάχθηκε στο 2ο Όμιλο Νότου, τον οποίο συνέθεσαν 14 ομάδες. Συλλέγοντας μόνο 5 νίκες σε 24 αγωνιστικές, ο Χολαργός δεν κατάφερε να εξασφαλίσει την παραμονή του στην Κατηγορία. Στον τελικό βαθμολογικό πίνακα βρέθηκε στη 12η θέση. Στο επίπεδο των Εθνικών Πρωταθλημάτων επέστρεψε τη χρονιά 2002-03. Στον 1ο Όμιλο Νότου αυτή τη φορά, αναδείχθηκε νικητής 9 φορές σε 26 αγωνιστικές. Υπερτερώντας σε ισοβαθμία με τον Πήγασο Θυρέας, ολοκλήρωσε τις αγωνιστικές του υποχρεώσεις ξανά στη 12η θέση της βαθμολογίας, εντός της ζώνης του υποβιβασμού.
Ακολουθεί μια νέα μακρά παραμονή στην Α' Κατηγορία Αττικής, η οποία έλαβε τέλος την άνοιξη του 2009.
Τριετία στη Γ' Εθνική (2009-2012)
Μετά από έξι χρόνια στα τοπικά Πρωταθλήματα που διοργανώνει η Ε.Σ.Κ.Α. ο Χολαργός επέστρεψε στη Γ' Εθνική για να συμμετάσχει στο Πρωτάθλημα της περιόδου 2009-10. Με 13 ακόμη ομάδες συγκρότησαν τον 1ο Όμιλο Νότου. Σε αυτό το πλαίσιο συγκέντρωσε 19 νίκες και 7 ήττες, ολοκληρώνοντας τη χρονιά με δύο βαθμούς λιγότερους από την Πρωταθλήτρια Δόξα Λευκάδας. Στην τελική κατάταξη βρέθηκε στην 3η θέση, ανανεώνοντας την παρουσία του στο ίδιο επίπεδο για το επόμενο φθινόπωρο. Προπονητής της ομάδας ήταν ο Κώστας Παπαμάρκος.
Την ίδια ακριβώς επίδοση επανέλαβε ο σύλλογος υπό τις ίδιες συνθήκες την περίοδο 2010-11. Για δεύτερη συνεχόμενη χρονιά, η κατάληψη της 3ης θέσης δεν επέτρεψε στο σύλλογο να ανέλθει σε υψηλότερη κατηγορία. Στα μέσα της χρονιάς ο Παπαμάρκος έδωσε τη σκυτάλη του πρώτου προπονητή στο Σάββα Συμεωνίδη.
Τη χρονιά 2011-12, οπότε και ο Χολαργός διαγωνίστηκε ξανά στον 1ο Όμιλο Νότου της Γ' Εθνικής, κλήθηκε να αντιμετωπίσει λιγότερους αντιπάλους, 11 στον αριθμό. Απέναντί τους συγκέντρωσε 18 νίκες και 4 ήττες. Την ίδια συγκομιδή είχε και ο Ιωνικός Νέας Φιλαδέλφειας, του οποίου υπερίσχυσε ο Χολαργός καταλαμβάνοντας τη 2η θέση της τελικής κατάταξης. Κατά συνέπεια πέτυχε την άνοδο στη Β' Εθνική για πρώτη φορά στην ιστορία του.
Τετραετία στη Β' Εθνική (2012-2016)
Η άνοδος της ομάδας στη Β' Εθνική συνέπεσε με δύο σημαντικές αλλαγές στον τρόπο διεξαγωγής του Πρωταθλήματος: αφενός οι ομάδες της κατηγορίας σταμάτησαν να συμμετέχουν στο θεσμό του Κυπέλλου Ελλάδος, αφετέρου ο αριθμός τους αυξήθηκε σε 26 και χωρίστηκαν βάσει γεωγραφικών κριτηρίων σε δύο Ομίλους. Ο Χολαργός τοποθετήθηκε μαζί με άλλες αθηναϊκές ομάδες στον Όμιλο Νότου, όπου αντιμετώπισε 12 συλλόγους σε διπλά παιχνίδια για την αγωνιστική περίοδο 2012-13. Στην τελική κατάταξη η ομάδα του Συμεωνίδη βρέθηκε στην 7η θέση, παραμένοντας στην κατηγορία με συγκομιδή από 11 νίκες και 13 ήττες. Ισοβάθμισε δε με την Ένωση Ιλίου που τοποθετήθηκε μία θέση υψηλότερα βάσει των μεταξύ τους αποτελεσμάτων. Στο τέλος της χρονιάς, ο καλαθοσφαιριστής του συλλόγου Βασίλης Εμμανουηλίδης βραβεύτηκε από τη διοίκηση για το επίτευγμα της κατάληψης της 2ης θέσης στον ιστορικό πίνακα των σκόρερς της Β' Εθνικής. Ήταν επίσης ο κορυφαίος σκόρερ της ομάδας για τη χρονιά αυτή με 364 πόντους στο ενεργητικό του. Μαζί με το Λάζαρο Τασόπουλο (331 πόντοι) βρέθηκαν στην κορυφαία δεκάδα του Πρωταθλήματος Νότου και ειδικότερα στην 4η και τη 10η θέση αντίστοιχα. Ο Συμεωνίδης ψηφίστηκε από τους συναδέλφους του ως καλύτερος προπονητής του Πρωταθλήματος.
Το επόμενο φθινόπωρο, με νέο προπονητή το Σάββα Κατσούνη, ο Χολαργός επέστρεψε στα γήπεδα της Β' Εθνικής. Τον Όμιλο Νότου για την περίοδο 2013-14 συγκρότησαν 14 ομάδες. Έχοντας συγκεντρώσει 12 νίκες και 14 ήττες, κατέλαβε την 8η θέση της τελικής βαθμολογίας παραμένοντας στην Κατηγορία ξανά χωρίς περιπέτειες. Η θέση αυτή, ωστόσο, δεν του επέτρεψε να συμμετάσχει στη διαδικασία των μπαράζ ανόδου που έλαβε χώρα τη χρονιά αυτή. Παρατηρήθηκε ισοβαθμία μεταξύ Χολαργού και Περιστερίου, με τον πρώτο να υπερτερεί στα μεταξύ τους αποτελέσματα.
Την επόμενη περίοδο, 2014-15, την τεχνική ηγεσία του συλλόγου ανέλαβε ο Νίκος Χατζηπανηγύρης με συνεργάτη τον Άρη Καλλιά. Η ομάδα δεν έπιασε υψηλές επιδόσεις, ολοκληρώνοντας τη χρονιά με 11 νίκες και 15 ήττες. Μεταξύ των 14 συλλόγων που συγκρότησαν τον Όμιλο Νότου, ο Χολαργός τερμάτισε στη 10η θέση, αποφεύγοντας τον υποβιβασμό στην τελευταία αγωνιστική. Κορυφαίος σκόρερ της ομάδας (και έκτος παραγωγικότερος στον Όμιλο) αναδείχθηκε ο Κώστας Μουμπάρακ (413 πόντοι).
Την επόμενη χρονιά, 2015-16, ο Χολαργός επέστρεψε στα γήπεδα της Β' Εθνικής με τον Χατζηπανηγύρη να παραμένει στον πάγκο της ομάδας. Στον Όμιλο Νότου προστέθηκαν δύο ομάδες, ανεβάζοντας τον αριθμό τους σε 16 συνολικά. Με αυξημένο το δείκτη δυσκολίας, η ομάδα ανταποκρίθηκε καλά συγκεντρώνοντας 18 νίκες και 12 ήττες. Ισοβάθμισε με τον Πανελευσινιακό, ωστόσο βάσει των μεταξύ τους αποτελεσμάτων τερμάτισε υψηλότερα και ειδικότερα στην 5η θέση. Στις αρχές Δεκεμβρίου το πόστο του προπονητή είχε περάσει στον Κώστα Παπαμάρκο. Κορυφαίος σκόρερ της ομάδας (και έβδομος παραγωγικότερος στον Όμιλο) αναδείχθηκε για δεύτερη συνεχόμενη χρονιά ο Μουμπάρακ (420 πόντοι).
Απορρόφηση της Α.Ε. Λιβαδειάς (2016)
Τον Ιούνιο του 2016 οι διοικήσεις του Κ.Ο. Χολαργού και της Α.Ε. Λιβαδειάς (πρόεδροι ήταν οι κ.κ. Γιώργος Δανόπουλος(βασικός οικονομικός χορηγός ο κ. Γιώργος Δρόσος) και Νίκος Καφρίτσας αντίστοιχα) ήρθαν σε συμφωνία προκειμένου να απορροφηθεί η δεύτερη από τον πρώτο. Η ομάδα της Βοιωτίας είχε μόλις εξασφαλίσει την παραμονή της στην Α2 Εθνική, ωστόσο αντιμετώπιζε οικονομικά προβλήματα. Η συνένωση των δύο ομάδων προς δημιουργία της Αθλητικής Ένωσης Χολαργού επέτρεψε στη νέα ομάδα να διαγωνιστεί σε αυτή την Κατηγορία. Στη θέση του προπονητή παρέμεινε ο Κώστας Παπάμαρκος προπονητής του Κ.Ο.Χολαργού. Σημειωτέον ότι ο Κ.Ο. Χολαργού εξακολουθεί να υφίσταται σαν αδρανοποιημένο σωματείο μιας και στην πραγματικότητα επρόκειτο για μεταφορά έδρας και όχι συγχώνευση.
Η ένωση των δύο ομάδων αντιμετώπισε νομικές δυσκολίες, με την Ομοσπονδία να χαρακτηρίζει σε επίσημη ανακοίνωση της τη συγχώνευση «προσχηματική». Από το 2012 είχε επιπλέον τροποποιηθεί ο Αθλητικός Νόμος, απαγορεύοντας τις συγχωνεύσεις μεταξύ Αθλητικών Σωματείων που η έδρα τους είναι σε διαφορετικούς νομούς. Η πλευρά της ομάδας προέβαλε ως κύριο επιχείρημα ότι δεν επρόκειτο για συγχώνευση των δύο ομάδων, αλλά για απορρόφηση της Λιβαδειάς από τον Χολαργό. Η δε Λιβαδειά φέρεται να διέθετε αριθμό φορολογικού μητρώου με έδρα την Αθήνα την εποχή που έλαβε χώρα η απορρόφηση. Η νομιμότητα ή μη της συγχώνευσης ήλθε δεύτερη φορά στην επιφάνεια την επόμενη χρονιά, όταν δικάστηκε ανάλογη υπόθεση αναφορικά με τη συνένωση του Πανελληνίου και του Γ.Σ. Λαρισαίων 1928 (που τελικά δεν ολοκληρώθηκε ). Ομοίως την επόμενη χρονιά που ο Χολαργός ανήλθε στην Α1 Εθνική, με τον Απόλλωνα Πατρών να καταθέτει σχετικά ένσταση.
Αγωνιστική περίοδος (2016-2017)
Το επόμενο φθινόπωρο η ομάδα επέστρεψε στα γήπεδα για τις υποχρεώσεις της για το θεσμό του Κυπέλλου Ελλάδος. Στα πλαίσια της Α' Φάσης αντιμετώπισε τον Αίολο Αστακού, από τον οποίο και γνώρισε τον αποκλεισμό με σκορ 53-62.
Στο Πρωτάθλημα της Α2 Εθνικής Κατηγορίας για την περίοδο 2016-17 δήλωσαν συμμετοχή 16 σύλλογοι, με το πρόγραμμα να περιλαμβάνει επίσης διαδικασίες Play-Offs και Play-Outs. Στη διάρκεια της Κανονικής Περιόδου ο Χολαργός συγκέντρωσε 17 νίκες και 13 ήττες, με αποτέλεσμα να τερματίσει στην 6η θέση της βαθμολογικής κατάταξης. Αν και παρέμεινε με άνεση στην Κατηγορία, δεν κατάφερε να εισέλθει στα Play-Offs. Τους περισσότερους πόντους για λογαριασμό της ομάδας σημείωσε ο Απόστολος Κουτρούλιας (372 πόντοι σε 30 αγώνες, 12,40 κατά μ.ό.). Επίσης διακρίθηκαν ο Σερβοέλληνας Ιγκόρ Μιλόσεβιτς (338 πόντοι σε 22 αγώνες, 15,36 κατά μ.ό.) και ο Νίκος Αγγελόπουλος (291 πόντοι σε 27 αγώνες, 10,78 κατά μ.ό.). Ο Κουτρούλιας είχε επιπλέον την τρίτη καλύτερη επίδοση στα Κοψίματα σε ό,τι αφορά το σύνολο των αθλητών της Κατηγορίας (27 σε 30 αγώνες, 0,90 κατά μ.ό.). Κατά τις πρώτες αγωνιστικές καθήκοντα πρώτου προπονητή διατηρούσε ο Κώστας Παπαμάρκου με βοηθό τον Άρη Καλλιά. Το κακό ξεκίνημα οδήγησε στην παραίτηση του πρώτου και την πρόσληψη του Μέμου Ιωάννου στα τέλη Οκτώβρη. Εννέα αγωνιστικές αργότερα (4 νίκες, 5 ήττες) τη σκυτάλη πήρε ο Στέργιος Κουφός με βοηθό το Βαγγέλη Μάγειρα.